CELEX: E2014J0023
Language: sl
Date: 2015-09-23 00:00:00
Title: Sodba Sodišča z dne 23. septembra 2015 v zadevi E-23/14 – Kimek Offshore AS proti Nadzornemu organu Efte (Ničnostna tožba – Državna pomoč – Neuvedba formalnega postopka preiskave – Dopustnost – Pravni interes – Status zainteresirane stranke – Dvomi ali resne težave – Splošni ukrepi – Shema pomoči)

17.11.2016   
            
            
               SL
            
            
               Uradni list Evropske unije
            
            
               C 422/6
            
         SODBA SODIŠČA
   z dne 23. septembra 2015
   v zadevi E-23/14
   Kimek Offshore AS proti Nadzornemu organu Efte
   (Ničnostna tožba – Državna pomoč – Neuvedba formalnega postopka preiskave – Dopustnost – Pravni interes – Status zainteresirane stranke – Dvomi ali resne težave – Splošni ukrepi – Shema pomoči)
   (2016/C 422/05)
   V zadevi E-23/14, Kimek Offshore AS proti Nadzornemu organu Efte – katere predmet je ZAHTEVEK za razglasitev ničnosti Odločbe Nadzornega organa Efte št. 225/14/COL z dne 18. junija 2014 o združljivosti norveške sheme regionalno diferenciranih prispevkov za socialno varnost s Sporazumom o Evropskem gospodarskem prostoru – je Sodišče Efte v sestavi: predsednik Carl Baudenbacher ter sodnika Per Christiansen in Páll Hreinsson (sodnik poročevalec), 23. septembra 2015 izdalo sodbo,
   katere izrek se glasi:
   
               1.
            
            
               Sodišče Efte razglaša Odločbo Nadzornega organa Efte št. 225/14/COL z dne 18. junija 2014 o združljivosti norveške sheme regionalno diferenciranih prispevkov za socialno varnost s Sporazumom o Evropskem gospodarskem prostoru za nično, v kolikor je zaključena predhodna preiskava v zvezi s členom 1(4) Sklepa norveškega parlamenta št. 1482 z dne 5. decembra 2013 o določitvi davčnih stopenj itd. na podlagi nacionalnega zakona o zavarovanju za leto 2014.
            
         
               2.
            
            
               Nadzorni organ Efte nosi svoje stroške in stroške, ki so nastali vložniku.